[image: ]       [image: ]           [image: ]



	

JAVNI RAZPIS
za vključitev v projekt Podjetno nad izzive v 
Pomurski razvojni regiji - 
PONI POMURJE (4. skupina)







[image: ]
Razvojni center Murska Sobota, 
Kardoševa ulica 2, 9000 Murska Sobota
t: +386 (0)5 908 11 40  I e: info@rcms.si  I  www.rcms.si

Murska Sobota, dne 31. 8. 2021


[bookmark: _Hlk45022083][bookmark: _Hlk60825220]Na podlagi Pogodbe št. C2130-20-340005 o sofinanciranju operacije Podjetno nad izzive v Pomurski razvojni regiji, ki je bila izdana na podlagi 2. alineje prvega odstavka 25. člena in četrtega odstavka 26. člena Uredbe o porabi sredstev evropske kohezijske politike v Republiki Sloveniji v programskem obdobju 2014-2020 za cilj naložbe za rast in delovna mesta (Uradni list RS, št. 29/15, 36/16, 58/16, 69/16-popr., 15/17, 69/17 in 67/18; v nadaljevanju Uredba s strani Službe Vlade Republike Slovenije za razvoj in evropsko kohezijsko politiko (v vlogi organa upravljanja))

Razvojni center Murska Sobota, Kardoševa ulica 2, 9000 Murska Sobota objavlja:

JAVNI RAZPIS ZA VKLJUČITEV V PROJEKT PODJETNO NAD IZZIVE V POMURSKI RAZVOJNI REGIJI – 
PONI POMURJE  (4. Skupina)
v okviru »Operativnega programa za izvajanje evropske kohezijske politike v obdobju 2014-2020«, prednostne osi 3 »Dinamično in konkurenčno podjetništvo za zeleno gospodarsko rast«, v okviru izvajanja prednostne naložbe 3.1 »Spodbujanje podjetništva, zlasti z enostavnejšim izkoriščanjem novih idej v gospodarstvu in pospeševanjem ustanavljanja novih podjetij, tudi prek podjetniških inkubatorjev«, specifičnega cilja 3.1.1: »Spodbujanje nastajanja in delovanja podjetij, predvsem start-up podjetij«. 

1. Izvajalec javnega razpisa:

[bookmark: _Hlk45022224]Izvajalec javnega razpisa je Razvojni center Murska Sobota, Kardoševa ulica 2, 9000 Murska Sobota (v nadaljevanju: Razvojni center Murska Sobota).

2. Predmet in namen javnega razpisa:

Predmet javnega razpisa je vključitev do 12 (dvanajst) oseb v projekt Podjetno nad izzive v Pomurski razvojni regiji (PONI Pomurje), ki zajema občine (27): Apače, Beltinci, Cankova, Črenšovci, Dobrovnik, Gornja Radgona, Gornji Petrovci, Grad, Hodoš, Kobilje, Križevci pri Ljutomeru, Kuzma, Lendava, Ljutomer, Moravske Toplice, Murska Sobota, Odranci, Puconci, Radenci, Razkrižje, Rogašovci, Sveti Jurij ob Ščavnici, Šalovci, Tišina, Turnišče, Velika Polana, Veržej. 

Namen javnega razpisa je izbor 4. skupine udeležencev[footnoteRef:2], ki bodo vključeni v projekt. [2:  V dokumentaciji uporabljeni izrazi, zapisani v slovnični obliki moškega spola, so uporabljeni kot nevtralni in veljajo enakovredno za oba spola.] 


3. Namen in cilji projekta:
Namen projekta PONI Pomurje je podjetniško usposabljanje oseb, ki želijo realizirati podjetniško idejo.  
Projekt zajema nudenje vsebinskih podpornih aktivnosti, s katerimi skupini do 12 (dvanajst) udeležencev v obdobju 4 mesecev zagotovimo podporno podjetniško okolje, v katerem lahko uspešno razvijejo in realizirajo lastne poslovne ideje. 
Program je vsebinsko sestavljen tako, da v 4 mesecih vključitve udeleženci s strokovno pomočjo mentorjev in dodatnim usposabljanjem s strani zunanjih izvajalcev, prejmejo ključna znanja s področja podjetništva, ki jih ob vstopu na samostojno podjetniško pot potrebujejo. Hkrati razvijejo svojo poslovno idejo, izdelajo poslovni model in poslovni načrt ter pripravijo vse potrebno za realizacijo ideje na trgu. 
Glavni cilj projekta je ustanovitev novih podjetij, ki jih bodo preko podjetniškega usposabljanja realizirale osebe s podjetniško idejo.
Ciljna skupina so potencialni podjetniki[footnoteRef:3] (osebe s podjetniškimi idejami), ne glede na spol, starost in izobrazbo, s stalnim ali začasnim bivališčem v regiji. Pogoj je, da imajo ob prijavi vsaj okvirno pripravljeno svojo podjetniško idejo, ki jo bodo lahko sami in s pomočjo mentorjev ter usposabljanj razvili v uspešna podjetja s tržno zanimivimi proizvodi ali storitvami. Obenem ciljne skupine izkazujejo namen in interes za podjetništvo ter da v preteklih letih niso bili vključeni v projekt PONI, operacijo Podjetno v svet podjetništva 2013-2014 ali v projekt Podjetno v svet podjetništva za problemsko območje.  [3:  V dokumentaciji uporabljeni izrazi, zapisani v slovnični obliki moškega spola, so uporabljeni kot nevtralni in veljajo enakovredno za oba spola.] 

Osebe, ki se vključijo v projekt, podpišejo pogodbo o zaposlitvi za določen čas. To pomeni, da morajo biti na dan vključitve brez statusa zaposlitve, študenta, idr.

Izvajanje projekta:
Projekt se bo v Pomurski regiji izvajal v prostorih, ki jih bo zagotovil Razvojni center Murska Sobota. Za čas usposabljanja, ki traja štiri mesece, bodo udeleženci redno zaposleni na Razvojnem centru Murska Sobota. Za to obdobje jim pripada plača v višini minimalne plače in vsa nadomestila, ki pripadajo delavcu v skladu z veljavno delovnopravno zakonodajo.
Udeleženci se bodo v projekt vključili predvidoma s 1. novembrom 2021.  
Uspešnost realizacije poslovnih idej udeležencev v eni izmed oblik za opravljanje poslovne dejavnosti pa se bo spremljala še dve leti po zaključku usposabljanja udeležencev. 



4. Financiranje javnega razpisa:

Projekt se izvaja v okviru »Operativnega programa za izvajanje evropske kohezijske politike v obdobju 2014-2020«, prednostne osi 3 »Dinamično in konkurenčno podjetništvo za zeleno gospodarsko rast«, v okviru izvajanja prednostne naložbe 3.1 »Spodbujanje podjetništva, zlasti z enostavnejšim izkoriščanjem novih idej v gospodarstvu in pospeševanjem ustanavljanja novih podjetij, tudi prek podjetniških inkubatorjev«, specifičnega cilja 3.1.1: »Spodbujanje nastajanja in delovanja podjetij, predvsem start-up podjetij«. Projekt je delno financiran s strani Evropske unije in sicer iz Evropskega sklada za regionalni razvoj in delno s strani Republike Slovenije.




5. Pogoji za vključitev v projekt:

Prijavitelji morajo izpolnjevati naslednje pogoje:
1. [bookmark: _Hlk48034357]imajo stalno ali začasno bivališče v eni izmed občin Pomurske regije,
1. še niso bili vključeni v katerokoli operacijo ali projekt Podjetno v svet podjetništva (PVSP) in projekt PONI, ki se je izvajal v preteklosti ali se še izvaja, v Pomurski ali katerikoli drugi regiji oz. pri drugi regionalni razvojni agenciji,
1. imajo poravnane vse zapadle obveznosti do države,
1. oddajo prijavo na javni razpis samo v Pomurski regiji,
1. na dan vključenosti v projekt bodo imeli izpolnjene vse pogoje za podpis pogodbe o zaposlitvi na Razvojnem centru Murska Sobota. 

Prijavitelji morajo ob prijavi priložiti:
· prijavni obrazec,
· življenjepis, 
· fotokopijo dokazila o izobrazbi, 
· izpis obdobij zavarovanj iz katerega so razvidni pretekli delodajalci (izpis prejmete na ZZZS ali ZPIZ-u),*
· fotokopijo dokazila o začasnem bivališču, v kolikor je prijavljeno.
* Izpis ZZZS oziroma ZPIZA se uporablja na namene kontrole, da kandidat predhodno še ni bil vključen v katerekoli projekt PVSP ali PONI. Vlogo za izpis obdobij zavarovanj v RS najdete na spletni strani ZPIZ-a (zavihek Zavarovanje in prispevki) in tudi informacije o načinih oddaje vloge na ZPIZ.  

Prijavni obrazec je sestavni del razpisne dokumentacije. 
Prijavitelj podpiše prijavni obrazec, s katerim potrdi izpolnjevanje in sprejemanje pogojev za kandidiranje na tem javnem razpisu. V primeru dvoma glede izpolnjevanja pogojev katerega koli prijavitelja, lahko Razvojni center Murska Sobota zahteva dodatna pojasnila ali dokazila. V kolikor prijavitelj ne izpolnjuje postavljenih pogojev javnega razpisa, bo takšna vloga zavrnjena. 
6. Merila za izbor in način izbora prijaviteljev:

O ustreznosti prijaviteljev bo odločala strokovna komisija. Odločitev o izboru sprejme komisija na osnovi izpolnjenih pogojev za vključitev, izpolnjenega vprašalnika ter opravljenih razgovorov s potencialnimi prijavitelji, kjer oceni njihove podjetniške ideje, potenciale, znanja, motiviranost in interese.
Izborni postopek bo potekal v štirih fazah, in sicer:
· pregled vlog s formalno-administrativnega vidika (vključno s pregledom obrazcev ZPIZ ali ZZZS s podatki preteklih delodajalcev z namenom preprečevanja ponovnega vključevanja kandidatov);
· pregled in ocena vprašalnikov, ki so sestavni del vloge;
· razgovori s kandidati;
· izbor skupine do 12 (dvanajst) udeležencev projekta PONI Pomurje.

Pri ocenjevanju lahko posamezen kandidat prejme največ 100 točk na osnovi izpolnjenega vprašalnika. Na razgovor se pozove predvidoma štirideset kandidatov (ali vsi kandidati, v kolikor je popolnih vlog manj kot 40), ki bodo na osnovi ocene vprašalnika imeli najvišje povprečje točk. Minimalno povprečje točk za povabilo na razgovor je 40 (štirideset) točk. 

Pri ocenjevanju se upoštevajo:
· pretekle izkušnje, pridobljena znanja in veščine (do 30 točk),
· podjetniške lastnosti (do 30 točk),
a. ocena sposobnosti nosilcev za izvedbo projekta (do 30 točk),
· poslovna ideja in možnost njene realizacije (do 30 točk), 
a. ocena kakovosti in izvedljivosti poslovne ideje (do 5 točk),
b. tržni potencial poslovne ideje (do 5 točk),
c. vzdržnost in trajnost poslovnega modela (do 5 točk),
d. možnost povezovanja v partnerstva, time, ekipe (do 5 točk),
e. stopnja inovativnosti predlaganega projekta (do 5 točk),
f. potencial podjetja za internacionalizacijo v nadaljnjih fazah razvoja (do 5 točk),
· motivacija za uspešno delo v projektu (do 10 točk).

Informacije, pridobljene v oddani vlogi, bo Razvojni center Murska Sobota varoval kot poslovno skrivnost in jih bo uporabil le za namene izvedbe izbornega postopka udeležencev. 






         7.  Način prijave, odpiranje vlog, obveščanje o izboru:

Prijavni obrazec s priloženim življenjepisom, fotokopijo dokazila o izobrazbi, izpisom iz ZZZS ali ZPIZ glede prejšnjih delodajalcev ter fotokopijo potrdila o prijavi začasnega bivališča (v primeru, da je to prijavljeno v Pomurski regiji) lahko:
· oddate osebno na sedežu Razvojnega centra Murska Sobota, Kardoševa ulica 2, 9000 Murska Sobota, 1. vhod, 3. nadstropje, najkasneje do dne 30. 9. 2021, do 12. ure, ali 
· pošljete priporočeno po pošti na naslov: Razvojni center Murska Sobota, Kardoševa ulica 2, 9000 Murska Sobota do dne 30. 9. 2021 (velja poštni žig tega dne).  

Priprava ovojnice za oddajo prijave:
Na sprednji strani kuverte mora biti (poleg naslova naslovnika – Razvojni center Murska Sobota, Kardoševa ulica 2, 9000 Murska Sobota) oznaka: ''Ne odpiraj! Prijava na javni razpis za vključitev v projekt Podjetno nad izzive – PONI POMURJE (4. skupina)'' in naveden pošiljatelj (ime, priimek, naslov in pošta).  
Oblika ovojnice je priložena k javnemu razpisu. 
Posamezni prijavitelj lahko predloži le eno (1) prijavo. Prijavo lahko vloži hkrati le v eni regiji. Za prepozno se šteje prijava, ki ni bila predložena do navedenega roka. Prepozne oziroma na napačen naslov prispele prijave se ne bodo obravnavale in bodo zavržene ter vrnjene pošiljatelju.
Oddaja vloge pomeni, da se prijavitelj strinja s pogoji razpisa in merili za ocenjevanje. 
Odpiranje vlog ni javno. Odpiranje vlog bo izvedeno najkasneje v roku osmih dni od zadnjega možnega roka za prijavo. Odpirale se bodo samo v roku dostavljene ovojnice in sicer po vrstnem redu njihovega prispetja.
V primeru formalno nepopolnih vlog je možna dopolnitev vloge v roku treh dni od prejema obvestila o nepopolni vlogi, vendar prijavni obrazec ni predmet dopolnjevanja. 
Predmet dopolnjevanja so življenjepis, fotokopija dokazila o izobrazbi, fotokopija potrdila o prijavi začasnega bivališča (v kolikor je to prijavljeno) in izpis obdobij zavarovanj iz katerega so razvidni pretekli delodajalci (ZZZS ali ZPIZ). Dopolnitve mora prijavitelj posredovati na isti način kot prijavo. Vloge, ki jih prijavitelji ne bodo dopolnili v roku, bodo zavržene. V nadaljnji postopek ocenjevanja se bodo uvrstile le vloge, ki bodo izpolnjevale vse formalne pogoje javnega razpisa. 
Komisija bo prijavitelje, ki bodo izpolnjevali pogoje tega razpisa ter ustrezali merilom, navedenim pod šesto točko javnega razpisa, po e-pošti pozvala na razgovore. O izboru bodo prijavitelji pisno obveščeni. Z izbranimi prijavitelji bo po opravljenem zdravniškem pregledu podpisana pogodba o zaposlitvi za določen čas štirih mesecev, predvidoma z začetkom delovnega razmerja s 1. novembrom 2021. 


8. Dodatne informacije:

Dodatne informacije v zvezi z javnim razpisom in razpisno dokumentacijo je možno dobiti vsak delovni dan do vključno 30. 9. 2021 med 8.00 in 13.00 uro, na telefonski številki: +386 (0)5 908 11 40 ali 040 716 976 oz. elektronski pošti: info@rcms.si. 
[bookmark: _Hlk48027149]Razpisna dokumentacija javnega razpisa je na razpolago na spletni strani Razvojnega centra Murska Sobota 
(www.rcms.si) in na sedežu Razvojnega centra Murska Sobota, Kardoševa ulica 2, 9000 Murska Sobota, 1. vhod, 3. nadstropje. Zainteresirani pa jo bodo lahko prejeli tudi po klasični ali elektronski pošti. 
Potencialni prijavitelji bodo dodatne informacije o vsebini in poteku projekta lahko dobili tudi na predstavitvi, ki bo namenjena vsem zainteresiranim prijaviteljem. 
Predstavitev bo potekala v četrtek, 16. 9. 2021 preko spletne aplikacije MS Teams ali v živo. Vsi zainteresirani se naj prijavijo na e-mail: info@rcms.si. Povezavo do predstavitve oz. lokacijo in točen čas pričetka bomo sporočili 2 dni pred izvedbo predstavitve. 

9. Razpisna dokumentacija:

Razpisni dokumentaciji so priloženi obrazci, ki morajo biti v celoti izpolnjeni in so sestavni del vloge:
· Prijavni obrazec,
· Vzorec pogodbe o zaposlitvi  (je samo informativne narave in ga ni potrebno pošiljati),
· Ovojnica.

Zahtevana dokazila ob prijavi:
· življenjepis,
· fotokopija dokazila o izobrazbi,
· izpis obdobij zavarovanj iz katerega so razvidni pretekli delodajalci (izpis prejmete na ZZZS ali ZPIZ-u),
· fotokopija potrdila o prijavi začasnega bivališča (v primeru, da je to prijavljeno v Pomurski regiji).


	Razvojni center Murska Sobota
	            Bojan Kar, direktor



Priloga 1: Ovojnica

	Prijavitelj / pošiljatelj:
………………………………………………………………..
…………………………………………………………………
…………………………………………………………………
	
	

	
	
	

	''Ne odpiraj! Prijava na javni razpis za vključitev v projekt Podjetno nad izzive – PONI POMURJE (4. skupina)''
	
	Prejemnik:
RAZVOJNI CENTER MURSKA SOBOTA
KARDOŠEVA ULICA 2
9000 MURSKA SOBOTA


 

Projekt se izvaja v okviru »Operativnega programa za izvajanje evropske kohezijske politike v obdobju 2014-2020«, prednostne osi 3 »Dinamično in konkurenčno podjetništvo za zeleno gospodarsko rast«, v okviru izvajanja prednostne naložbe 3.1 »Spodbujanje podjetništva, zlasti z enostavnejšim izkoriščanjem novih idej v gospodarstvu in pospeševanjem ustanavljanja novih podjetij, tudi prek podjetniških inkubatorjev«, specifičnega cilja 3.1.1: »Spodbujanje nastajanja in delovanja podjetij, predvsem start-up podjetij«. 
Projekt je delno financiran s strani Evropske unije in sicer iz Evropskega sklada za regionalni razvoj in delno s strani Republike Slovenije.

